钦定古今图书集成/明伦汇编/人事典/第077卷 > 吕氏春秋 > 《遇合》
## 钦定古今图书集成/明伦汇编/人事典/第077卷 > 吕氏春秋 > 《遇合》

凡遇合也，时不合，必待合而后行，故比翼之鸟死乎
木，比目之鱼死乎海。孔子周流海内，再干世主，如齐
至卫，所见八十馀君，委质为弟子者三千人，达徒七
十人。七十人者，万乘之主，得一人用可为师，不为无
人，以此游仅至于鲁司寇，此天子之所以时绝也，诸
侯之所以大乱也。乱则愚者之多幸也，幸则必不胜
“其任矣。任久不胜，则幸反为祸。其幸大者，其祸亦大，
非祸独及己也。故君子不处幸，不为苟，必审诸己，然
后任，任然后动。凡能听说者，必达乎论议者也。”世主
之能识论议者寡所遇，恶得不苟。凡能听音者，必达
于五声；人之能知五声者寡所善，恶得不苟。客有以
吹籁见越王者，羽、角、宫、征、商不谬。越王不善为野音，
而反善之，说之道亦有如此者也。人有为人妻者，人
告其父母曰：“嫁不必生也，衣器之物，可外藏之，以备
不生。”其父母以为然，于是令其女常外藏。姑妐知之，
曰：“为我妇而有外心，不可畜。”因出之。妇之父母以谓
为己谋者以为忠，终身善之，亦不知所以然矣。宗庙
之灭，天下之失，亦由此矣。故曰：遇合也无常，说适然
也。若人之于色也，无不知说美者，而美者未必遇也。
故嫫母执乎黄帝，黄帝曰：“属女德而弗忘，与女正而
弗衰，虽恶奚伤。”若人之于滋味，无不说甘脆，而甘脆
未必受也。文王嗜菖蒲葅，孔子闻而服之，缩頞而食
之，三年然后胜之。人有大臭者，其亲戚兄弟妻妾知
识，无能与居者。自苦而居海上，海上人有说其臭者，
昼夜随之而弗能去，说亦有若此者。陈有恶人焉，曰
敦洽仇糜，雄颡广，颜色如浃赪，垂眼临鼻，长肘而盭。
陈侯见而甚说之，外使治其国，内使制其身。楚合诸
侯，陈侯病不能往，使敦洽《仇糜》往谢焉。楚王怪其名
而先见之，客有进状，有恶其名，言有恶状。楚王怒，合
大夫而告之曰：“陈侯不知其不可使，是不知也；知而
使之，是侮也。侮且不智，不可不攻也。”兴师伐陈，三月
然后丧。恶足以骇人，言足以丧国，而友之足于陈侯而无上也，至于亡而友不衰。夫不宜遇而遇者，则必
废；宜遇而不遇者，此国之所以乱，世之所以衰也。天
下之民，其苦愁劳务从此生。凡举人之本，“太上以志，
其次以事，其次以功。”三者弗能，国必残亡。群孽大至，
身必死殃。年得至七十九十，犹尚幸贤圣之后，反而
孽民，是以贼其身，岂能独哉？